Ukážka z elektronickej knihy

Sarah Young

Život v Jeho prítomnosti

Volanie Ježiša: Denník so sprievodným slovom

Preložené z anglického originálu:

Life in His Presence: A Jesus Calling Guided Journal by Sarah Young

Copyright © 2020 by Sarah Young

Copyright © Published by arrangement with Thomas Nelson,

a division of HarperCollins Christian Publishing, Inc.

All rights reserved including the right of reproduction
in whole or in part in any form.

Všetky práva vyhradené. Táto publikácia ani žiadna jej časť nesmie

byť kopírovaná, rozmnožovaná ani inak šírená bez písomného súhlasu

vlastníka autorských práv.

Slovak Edition © Citadella Publishing, 2020

Preklad © Ján Dulla, 2020

Redakčná úprava a korektúry: Zuzana Ruttkayová

Grafická úprava a obálka: Citadella

Vydalo vydavateľstvo Citadella v roku 2020

ISBN: 978-80-8182-160-8

Vytvorenie elektronickej verzie Dibuk, s. r. o., 2021

Úvod

Milý čitateľ,

nech ti stránky tejto knihy pomôžu vypestovať si hlbší vzťah k Bohu a naučia ťa zažívať pokoj v prítomnosti nášho Spasiteľa.

Písala som ju z pohľadu Ježiša, prihovárajúceho sa tebe, čitateľovi, aby som ti pomohla cítiť sa s ním osobnejšie spojený. A tak prvá osoba jednotného čísla („Ja“, „Mne“, „Môj“, „Moje“) sa vždy vzťahuje k Ježišovi; „ty“ sa týka teba, čitateľa. Ku každej modlitbe som zaradila odkazy na Písmo a ja ťa nabádam, aby si čítal oboje – pomaly a zbožne.

Tento výber veľmi obľúbených modlitieb z knihy Volanie Ježiša ti spolu s nabádaním k vedeniu denníka a vytvoreniu priestoru na rozjímanie pomôže tešiť sa na tvoj čas s Pánom. Zaži hlbší vzťah s Ježišom a vychutnaj si prítomnosť toho, ktorý ťa dokonale chápe a navždy ľúbi!

Veď On je náš pokoj.

List Efezanom 2:14 KAT

Nádej

Táto je ako bezpečná a pevná
kotva našej duše a preniká
do najvnútornejšej čiastky, za oponu.

List Židom 6:19 ECAV

NÁDEJ je zlatý povraz, ktorý ťa spája s nebom. Tento povraz ti pomáha držať hlavu vysoko, hoci ťa bičujú rozmanité trápenia. Som stále po tvojom boku a nikdy nepúšťam tvoju ruku. Bez povrazu nádeje ti však môže klesnúť hlava a nohy sa môžu šuchtať, keď putuješ so mnou nahor. Nádej dvíha tvoj pohľad od unavených nôh k úžasnému výhľadu, ktorý môžeš vidieť z vysokej cesty. Pripomínam ti, že cesta, ktorou spolu putujeme, je budúcou cestou do neba. Keď sa zamyslíš nad týmto žiarivým cieľom cesty, stane sa drsnosť či hladkosť cesty pred tebou oveľa menej významnou. A ja ťa učím držať si v srdci dvojité zameranie: na Moju stálu prítomnosť a na nádej na nebo.

Dnešné čítanie opisuje nádej ako „zlatý povraz, spájajúci ťa s nebom“. Čo pre nás znamená toto spojenie v našej každodennej chôdzi s Ježišom?

Nádej je vec, ktorá „dvíha tvoj pohľad od unavených nôh k úžasnému výhľadu, ktorý môžeš vidieť z vysokej cesty“. Ako vidíš pravdivosť tohto vyhlásenia vo svojom živote?

Prvý list Tesaloničanom 5:18 opisuje nádej spasenia ako prilbu. Ako chráni nádej – a prísľub spasenia – naše mysle a myšlienky?

VIAC: Rimanom 12:12; 1. Tesaloničanom 5:18; Židom 6:18 – 19

Božia dobrota

Lebo Hospodin je dobrý, jeho milosť trvá naveky

a jeho vernosť z pokolenia na pokolenie!

Žalmy 100:5 EKU

OKÚSTE A SPOZNAJTE, ŽE SOM DOBRÝ. Tento príkaz obsahuje pozvanie zažiť Moju živú Prítomnosť. Obsahuje aj sľub. Čím viac Ma zažívaš, tým presvedčenejší sa stávaš o Mojej dobrote. Toto poznanie je nevyhnutné pre tvoju chôdzu vo viere. Keď nastanú protivenstvá, je ľudským inštinktom pochybovať o Mojej dobrote. Moje cesty sú tajomné, a to aj pre tých, ktorí Ma dôverne poznajú. Ako sú nebesá vyvýšené nad zem, tak sú moje cesty vysoko od vašich ciest a moje myšlienky od vašich myšlienok. Nesnaž sa chápať Moje cesty. Radšej tráv čas tým, že si Ma užívaš a zažívaš Moju dobrotu.

„Okúste a spoznajte, že som dobrý“ je príkaz, poznanie a sľub (Žalm 34:9). Ako to, že je každou z týchto troch vecí?

Čím viac Ma zažívaš, tým 

presvedčenejší sa stávaš 

o Mojej dobrote.

Božia dobrota je všade navôkol. Napíš o čase, kedy si zažil Božiu dobrotu.

Prečo je Jeho dobrota nevyhnutná pre našu chôdzu vo viere, najmä v časoch protivenstiev?

VIAC: Žalm 34:9; Izaiáš 55:9

Vďacnosť

Toto je deň, ktorý učinil Pán,
plesajme a radujme sa z neho.

Žalm 118:24 KAT

PRICHÁDZAJ KU MNE S VĎAČNÝM SRDCOM, aby si sa mohol tešiť z Mojej Prítomnosti. Toto je deň, ktorý som stvoril. Chcem, aby si sa radoval dnes, odmietol trápiť sa kvôli zajtrajšku. Hľadaj všetko, čo som pre teba pripravil, v očakávaní hojných darov a prijímaní ťažkostí, ako prichádzajú. Viem votkať zázraky aj do najvšednejšieho dňa, keď na Mňa budeš zameriavať svoju pozornosť.

Prichádzaj ku Mne so svojimi potrebami vediac, že Môjho úžasného bohatstva je viac než dosť. Stále so Mnou komunikuj, aby si mohol žiť nad svoje okolnosti aj vtedy, keď si uprostred nich. Predkladaj Mi svoje žiadosti vo všetkých svojich modlitbách a prosbách a Môj Pokoj, ktorý prevyšuje každý rozum, bude chrániť tvoje srdce a myseľ.

Prečítaj si Filipanom 4:6 – 7. Ako máme pozdvihnúť svoje modlitby k Bohu?

.

.

.

Aj v čase protivenstiev od nás Boh chce, aby sme namiesto trápenia zvolili radosť. Ako zameranie sa na vďačnosť poráža starosti a ponúka príležitosti na radosť?

.

.

.

Napíš modlitbu, v ktorej požiadaš Boha o naplnenie tvojich potrieb a poďakuješ Mu za všetko, čo vykonal a vykoná v tvojom živote.

.

.

.

VIAC: Filipanom 4:19; Filipanom 4:6 – 7

Nasledovať Ho

Keď ich všetky vyženie, kráča pred nimi

a ovce idú za ním, lebo poznajú jeho hlas.

Ján 10:4 KAT

MILUJEM ŤA ZA TO, KTO SI, nie pre to, čo robíš. Mnohé hlasy súperia o vládu nad tvojou mysľou, najmä keď sedíš v tichu. Musíš sa naučiť rozlíšiť, čo Môj hlas je a čo nie je. Požiadaj Môjho Ducha, nech ti dá túto súdnosť. Mnoho Mojich detí pobieha v kruhoch v snahe poslúchnuť rôzne hlasy riadiace ich životy. To vedie k rozkúskovaným, frustrujúcim modelom žitia. Nepadni do tejto pasce. Kráčaj v každú chvíľu v Mojej blízkosti, počúvaj Moje pokyny a užívaj si Moju spoločnosť. Nedovoľ iným hlasom, aby ťa zväzovali. Moje ovce poznajú Môj hlas a nasledujú Ma všade, kam vediem.

MILUJEM ŤA ZA TO,
KTO SI,
nie pre to, čo robíš.

„Ako nám načúvanie Božím pravdám pomáha reagovať na názor sveta, kým by sme mali byť?

.

.

.

V Evanjeliu podľa Jána 10:4 sa hovorí, že Ježišove ovce ho nasledujú preto, lebo poznajú Jeho hlas. Ako môžeme byť dôslednejší v načúvaní Ježišovho hlasu?

.

.

.

Čo pomáha nepočúvať hlasy iných a zamerať sa na Boha? Napíš modlitbu, v ktorej žiadaš Boha o stíšenie hlasov sveta, aby si sa mohol sústrediť Naňho.

.

.

.

VIAC: Efezanom 4:1 – 6

Jeho Prítomnosť

„Ona porodí syna a ty mu dáš meno Ježiš;
lebo on vyslobodí svoj ľud z jeho hriechov...
Panna počne a porodí syna a dajú mu meno Emanuel,
čo v preklade znamená: Boh s nami.“

Matúš 1:21, 23 KAT

SOM BOH S TEBOU, po celý čas a po celú večnosť. Nedovoľ známosti toho konceptu otupiť jeho vplyv na tvoje vedomie. Moja ustavičná Prítomnosť pri tebe môže byť stálym zdrojom Radosti, prýštiacej a plynúcej v prúdoch prekypujúceho Života. Nechaj svoju myseľ znieť významami Mojich Mien: Ježiš, Pán zachraňuje; a Emanuel, Boh s nami. Snaž sa zostať si vedomý Mojej Prítomnosti aj vo svojich najrušnejších chvíľach. Hovor so Mnou o všetkom, čo ťa teší, o všetkom, čo ťa hnevá, o všetkom, čo máš na duši. Tieto drobné krôčiky každodennej disciplíny, keď sa robia jeden po druhom, ťa budú držať v Mojej blízkosti na ceste Života.

„Aký dopad má neprestajná Prítomnosť Boha na naše životy – na naše starosti, myšlienky a činy?

.

.

.

Ktoré každodenné cvičenia ti pomáhajú pripomínať, že je Boh vždy s tebou?

.

.

.

Ježiš nás pozýva vstúpiť do Jeho Prítomnosti a hovoriť Mu o „všetkom, čo ťa teší, o všetkom, čo ťa hnevá, o všetkom, čo máš na duši“. Čo mu vieš povedať dnes?

.

.

.

VIAC: Ján 10:10; Skutky 2:28

Odpocinok

Poďte ku mne všetci, ktorí sa namáhate a ste preťažení,
a ja vás posilním. Vezmite na seba moje jarmo
a učte sa odo mňa, lebo som tichý a pokorný srdcom;
a nájdete odpočinok pre svoju dušu.

Matúš 11:28 – 28 KAT

POĎ KU MNE A ODPOČIŇ SI. Som všade okolo teba, aby som ťa žehnal a uzdravoval. Vdychuj Ma každým svojím dychom. Cesta pred tebou je veľmi strmá. Spomaľ a drž sa pevne Mojej ruky. Učím ťa náročnú lekciu, ktorá  sa dá naučiť iba strádaním.

Poď ku mne
a odpočiň si.

Dvíhaj prázdne ruky viery, aby si prijímal Moju vzácnu Prítomnosť. Prostredníctvom tohto daru voľne plynú Život, Radosť a Pokoj. Keď odvrátiš pozornosť odo Mňa, siahaš po iných veciach. Púšťaš žiarivý dar Mojej Prítomnosti, keď siahaš po popole bez života. Obráť sa ku Mne; znovu získaj Moju Prítomnosť.

„V čom je odpočinok nachádzaný v Božej Prítomnosti odlišný od jednoduchého odpočinutia našich tiel a myslí v spánku?

.

.

.

Ako môže modlitba – najmä modlitba „s prázdnymi rukami viery“ – viesť k odpočinku?

.

.

.

Stráv niekoľko chvíľ iba dýchaním v Božej Prítomnosti. Daj si predsavzatie stráviť časť každého dňa odpočinutím v Ňom. Sem si napíš záväzok.

.

.

.

VIAC: 1. Timotejovi 2:8; Zachariáš 1:3

Si poznaný

Moje údy neboli utajené pred tebou, keď som vznikal v skrytosti,
utkávaný v hlbinách zeme. Tvoje oči ma videli,
keď som ešte nebol stvárnený, a v tvojej knihe boli zapísané všetky moje dni, len pomyselné, lebo som ešte ani jeden neprežil.

Žalm 139:15 – 16 KAT

URČIL SOM TI žiť v jednote so Mnou. Táto jednota nepopiera to, kto si; v skutočnosti ťa robí viac sebou. Keď sa snažíš žiť nezávisle odo Mňa, zažívaš prázdnotu a nespokojnosť. Môžeš získať celý svet, a predsa stratiť všetko, na čom naozaj záleží.

Nachádzaj naplnenie v živote v Mojej blízkosti, poddaj sa cieľom, ktoré som ti určil. Hoci ťa možno vediem po cestách, ktoré ti pripadajú cudzie, ver, že viem, čo robím. Keď ma budeš úprimne nasledovať, objavíš stránky svojej bytosti, ktoré boli dovtedy skryté. Poznám ťa dôverne – ďaleko lepšie, než ty poznáš seba. V jednote so Mnou si úplný. V Mojej blízkosti sa čoraz viac transformuješ na toho, ktorým som ti určil byť.

„Boh nás pozná lepšie, než sa poznáme sami. V čom je táto pravda útechou?

.

.

.

Prečítaj si Žalm 139:13 – 16. Ako nás môže Boh tak dôverne poznať a každý deň našich životov nám pomáhať čeliť neznámej a neistej budúcnosti?

.

.

.

Ako nás blízkosť Bohu transformuje na tých, ktorými nás chce mať?

.

.

.

VIAC: Marek 8:36; Žalm 139:13 – 16; 2. Korinťanom 3:17 – 18

Hojnosť

Keď sa nasýtili, povedal svojim učeníkom: „Pozbierajte zvyšné
odrobiny, aby nič nevyšlo nazmar!“ Pozbierali teda
a odrobinami z piatich jačmenných chlebov,
ktoré zostali po tých, čo jedli, naplnili dvanásť košov.

Ján 6:12 - 13 KAT

Som Boh jemného detailu aj prekypujúcej hojnosti. Keď Mi zveríš detaily svojho života, budeš prekvapený, ako dôkladne odpoviem na tvoje prosby. Nachádzam radosť vo vypočutí tvojich modlitieb, preto sa na Mňa pokojne obracaj so všetkými svojimi žiadosťami. Čím viac sa modlíš, tým viac odpovedí môžeš dostať. A najlepšie na tom je, že sa posilňuje tvoja viera, keď vidíš, ako presne odpovedám na tvoje konkrétne modlitby.

Nachádzam radosť
vo vypočutí
tvojich modlitieb.

Pretože som vo všetkých Svojich cestách nekonečný, nemusíš sa báť, že Mi dôjdu zdroje. Hojnosť je priamo v srdci toho, kto SOM. Prichádzaj ku Mne s radostným očakávaním prijímania všetkého, čo potrebuješ – a niekedy aj oveľa viac! Robí Mi radosť zahŕňať darmi Moje milované deti. Prichádzaj ku Mne s otvoreným náručím a srdcom, pripravený prijať všetko, čo pre teba mám.

„Ako zažívaš „jemný detail“ aj „prekypujúcu hojnosť “ Boha?

.

.

.

Prekvapilo ťa niekedy, ako dôkladne Boh odpovedá na modlitbu? Čo to o Ňom v skutočnosti prezrádza?

.

.

.

VIAC: Žalm 36:7 – 9; Žalm 132:15; Ján 6:12 – 13